b'\n_START_ARTICLE_\nHuba\n_START_PARAGRAPH_\nHuba on viihteellisi\xc3\xa4 lyhytelokuvia vuodesta 1998 l\xc3\xa4htien tuottanut findie-elokuvaryhm\xc3\xa4. Ryhm\xc3\xa4n perustajaj\xc3\xa4senet ovat kotoisin Alavudelta, mutta nyky\xc3\xa4\xc3\xa4n he asuvat eri puolilla Suomea._NEWLINE_Huba tekee elokuvia harrastusluonteisesti ja p\xc3\xa4\xc3\xa4asiassa omakustanteisesti. Internet on elokuvien p\xc3\xa4\xc3\xa4asiallinen levityskanava, ja kaikki julkaistut elokuvat ovat n\xc3\xa4ht\xc3\xa4viss\xc3\xa4 ilmaiseksi ryhm\xc3\xa4n Internet-sivustolla. Huba 4 \xe2\x80\x93 naurat vain kolmasti (2005) ja M\xc3\xa4x \xe2\x80\x93 Miesten kanava (2007) on lis\xc3\xa4ksi esitetty televisiossa Ylen kanavilla. Huban uusimmat sketsit esitettiin Yle TV2:n Radio Millennium -sarjassa ja ne ovat n\xc3\xa4ht\xc3\xa4vill\xc3\xa4 Yle:n YouTube-sivustolla .\n_START_SECTION_\nRyhm\xc3\xa4n j\xc3\xa4senet\n_START_PARAGRAPH_\nP\xc3\xa4\xc3\xa4asiallisina k\xc3\xa4sikirjoittajina toimivat Teemu Kontoniemi, Jukka M\xc3\xa4ntyl\xc3\xa4, Jari Varsaluoma ja Jukka Varsaluoma. P\xc3\xa4\xc3\xa4muusikkona toimii Timo Alho. Ryhm\xc3\xa4\xc3\xa4n kuuluu lis\xc3\xa4ksi n\xc3\xa4yttelij\xc3\xb6it\xc3\xa4, muusikoita ja avustajia. Esimerkiksi elokuvaa Huba 4 oli tekem\xc3\xa4ss\xc3\xa4 yli 40 vapaaehtoista.\n_START_SECTION_\nTuotanto\n_START_PARAGRAPH_\nHuba 1 valmistui vuonna 1998 nimell\xc3\xa4 Hubaveikot. 15-minuuttinen sketsikomedia remasteroitiin ja julkaistiin verkossa vuonna 2006. Hubaveikot 2 julkaistiin vuonna 2001 ja se on ryhm\xc3\xa4n ensimm\xc3\xa4inen julkisessa levityksess\xc3\xa4 oleva elokuva. Huba 3 julkaistiin jatkona edelliselle vuonna 2002. Huba 4 \xe2\x80\x93 naurat vain kolmasti on ryhm\xc3\xa4n ensimm\xc3\xa4inen my\xc3\xb6s DVD:lle tuotettu elokuva. Elokuva sai ensi-iltansa 6.8.2005 ja DVD julkaistiin vuoden 2005 lopussa. DVD-versiota varten tuotettiin lis\xc3\xa4materiaalia, jota ei ole verkkolevityksess\xc3\xa4. Elokuva esitettiin Yle TV2:ssa. 2. kes\xc3\xa4kuuta 2008. M\xc3\xa4x \xe2\x80\x93 Miesten kanava, jossa parodioidaan suomalaisen median mieskuvaa, voitti "Vuoden 2007 paras sketsi" -palkinnon YLE Extran Sketsiklinikka-ohjelmassa 30.12.2007. Huba-ryhm\xc3\xa4n tekemi\xc3\xa4 mainosparodioita n\xc3\xa4kyi viikoittain Yle TV2:n Radio Millennium-ohjelman ensimm\xc3\xa4isell\xc3\xa4 kaudella syksyll\xc3\xa4 2009.'